open-index/open-wikipedia-markdown huggingface dataset:
Francisco Javier González de Castejón y Elío

**Francisco Javier González de Castejón y Elío** (Pamplona, 25 de maio de 1848–Madrid, 25 de novembro de 1919) —tamén coñecido como o **marqués de Vadillo**—, foi un avogado e político español, ministro de Graza e Xustiza durante a rexencia de María Cristina de Habsburgo-Lorena, carteira que ocuparía de novo, xunto ás de ministro de Agricultura, Industria, Comercio e Obras Públicas e ministro da Gobernación durante o reinado de Afonso XIII. Tamén foi director xeral do Contencioso do Estado, antecesor do actual Avogado Xeral.

## Traxectoria 
Naceu o 25 de maio de 1848 en Pamplona. Foi catedrático de dereito natural na Universidade Central de Madrid. Membro da Unión Católica e do Partido Conservador, iniciou a súa carreira política como deputado por Navarra nas eleccións de 1879, sendo reelixido sucesivamente até 1914, renunciando en 1915 ao ser nomeado senador vitalicio.

Ministro de Graza e Xustiza entre o 18 de abril de 1900 e o 6 de marzo de 1901 nos dous sucesivos gobernos que presidiron Silvela e Azcárraga, posto que ocupou de novo entre o 27 de outubro de 1913 e o 7 de setembro de 1914 nun goberno Dato; foi tamén ministro de Agricultura, Industria, Comercio e Obras Públicas en dúas ocasións: entre o 6 de decembro de 1902 e o 20 de xullo de 1903 nun gabinete presidido por Silvela, e entre o 27 de xaneiro e o 23 de xuño de 1905 no goberno encabezado por Fernández Villaverde. Foi ministro da Gobernación no gabinete que, entre o 16 de decembro de 1904 e o 27 de xaneiro de 1905, presidiu Azcárraga.

Foi membro da Real Academia de Xurisprudencia e Lexislación e da Academia de Ciencias Morais e Políticas.

## Notas 
## Véxase tamén 
### Bibliografía 
*
José Costa Pardo

**José Costa Pardo**, nado en Cervo cara a 1907 e finado en Lugo o 8 de marzo de 1939, foi un comerciante e político galego.

## Traxectoria 
Mestre en San Román de Vilaestrofe. Militante do Partido Republicano Radical Socialista, foi nomeado vicepresidente da xunta directiva de Xove en febreiro de 1934. Co golpe de Estado do 18 de xullo de 1936 foi detido o 7 de agosto e ingresado no cárcere de Lugo. Foi destituído como mestre en setembro. Xulgado en Lugo na causa 222/36 por auxilio á rebelión, foi condenado a 15 anos de prisión. Finou por síncope na enfermería da prisión de Lugo o 8 de marzo de 1938.

## Notas 
## Véxase tamén 
### Ligazóns externas 
* Ficha en Represión franquista en Lugo
Cromosoma artificial derivado de P1

Un **cromosoma artificial derivado de P1**, xeralmente abreviado como **PAC** (do inglés *P1-derived artificial chromosome*), é un construto de ADN derivado do ADN do virus bacteriófago P1 e un cromosoma artificial bacteriano. Pode transportar unha gran cantidade doutras secuencias (uns 100–300 quilobases) para realizar diversas operacións de bioenxeñaría en bacterias. É un tipo eficiente de vector usado para clonar fragmentos de ADN (de 100 a 300 kb de tamaño de inserción; como media 150 kb) en células da bacteria *Escherichia coli*. Posteriormente, Nat Sternberg e colegas desenvolveron o P1 como vector de clonación na década de 1990. Pode realizar a recombinación Cre-Lox. O sistema do vector P1 foi desenvolvido inicialmente para transportar fragmentos de ADN relativamente grandes en plásmidos (95-100kb). A electroporación permite a lisoxenia dos PACs para que se poidan replicar dentro das células sen alterar outros cromosomas.

## Comparación con outros cromosomas artificiais 
O PAC é un dos vectores de cromosomas artificiais. Algúns outros cromosomas artificiais son: cromosoma artificial bacteriano, cromosoma artificial de lévedo e cromosoma artificial humano. Comparados cos outros cromosomas artificiais, pode transportar fragmentos relativamente grandes de ADN, aínda que menos grandes que os cromosomas artificiais de lévedos (YAC). Algunhas vantaxes dos PACs comparados cos YACs son a maior facilidade de manipulación dos sistemas bacterianos, a separación máis doada do hóspedes de ADN, maior taxa de transformación, insertos máis estables e que non son quiméricos, o cal significa que non se rearranxan e ligan para formar novas febras de ADN, o que permite a elección dun vector máis fácil de usar. o que é unha axuda en proxectos como o Proxecto Xenoma Humano.
* Bibliotecas que serven como molde para a secuenciación xénica (exemplo: usado como molde xénico na análise da función de xenes de rato).
* Análise xenómico de funcións específicas de diferentes xenes de organismos máis complexos. como plantas, animais etc.
* Facilitar a expresión xénica.

Como o PAC deriva de fagos, o PAC e as súas variantes son útiles tamén na terapia de fagos baseada en PACs e en estudos de antibióticos.

## Notas 
## Véxase tamén 
### Outros artigos 
* Cromosoma artificial bacteriano
* Cromosoma artificial humano
* Cromosoma artificial de lévedo

### Ligazóns externas 
* Online Medical Dictionary P1-derived artificial chromosome 
* P1-derived artificial chromosome (PAC) - definición
Lina Ódena

**Paulina Ódena García**, coñecida como **Lina Ódena**, nada en Barcelona o 22 de xaneiro de 1911 e finada en Granada o 14 de setembro de 1936, foi unha militante comunista española. Nos primeiros meses da Guerra Civil española quitouse a vida ao verse acurralada polas forzas sublevadas.

## Traxectoria 
]]
Ódena era filla dun matrimonio que rexentaba unha xastrería no barrio barcelonés do Eixample. Desde moi nova axudou aos pais no negocio e sentiuse atraída polas ideas comunistas. Isto levouna a conflitos coa familia e pronto se independizou. En 1931 formou parte dunha delegación de mozos cataláns que estudaron na Unión Soviética durante máis dun ano, onde obtiveron a formación necesaria para desempeñaren futuros cargos.

Ao seu regreso a España pasou a formar parte das Mocidades Comunistas de Cataluña. A súa gran capacidade e intelixencia permitíronlle ser nomeada en febreiro de 1933 secretaria xeral das Mocidades Comunistas de Cataluña. Ese mesmo ano foi candidata ao Parlamento da República. Ao estalar en Cataluña a Revolución de outubro de 1934, tomou as armas e participou activamente en combates en San Cugat del Vallés e outras localidades. Ao fracasar a sublevación pasou á clandestinidade e entrou a formar parte do Socorro Vermello Internacional. A policía detívoa en agosto de 1935 aínda que pronto foi liberada. Con todo, outras fontes (entre outros, Manuel Moreno, biógrafo de Ódena) aseguran que esa información é falsa.

En 1937 o goberno comunista de Villena (Alacant) cambiou o nome de La Colonia de Santa Eulalia polo de La Colonia de Lina Ódena. Porén, o cambio do nome da pedanía foi revertido en 1940 polo consistorio franquista. César Vallejo recordouna no "Himno a los voluntarios de la República", recollido no poemario "España, aparta de mí este cáliz":

Un espazo cultural de Granada leva o seu nome: o Centro Obreiro e Popular Lina Ódena.

## Notas
Concello de Härnösand

**Härnösand** é un municipio sueco (*kommun*) do condado de Västernorrland. A súa capital é Härnösand, que tamén é a capital do condado. O concello tiña 24 515 habitantes en decembro do ano 2024.

## Historia administrativa 
A área do concello correspóndese coa das parroquias de Hemsö, Häggdånger, Härnö, Högsjö, Stigsjö, Säbrå e Viksjö. Nesas parroquias creáronse coa reforma municipal de 1862 concellos rurais co mesmo nome. Na zona estaba tamén a cidade de Härnösand que en 1863 creou un concello urbano. En 1873 o concello rural de Härnö aincorporouse ao concello da cidade.

Coa reforma municipal de 1952 fundouse o gran concello de Säbrå a partir dos anteriores municipios rurais de Hemsö, Häggdånger, Stigsjö, Säbrå e Viksjö, mentres que a cidade de Härnösand e o concello de Högsjö permaneceron sen cambios.

No ano 1969 os municipios de Säbrå e Högsjö incorporáronse á cidade. O actual municipio de Härnösand naceu coa reforma municipal de 1971 a través da transformación da cidade de Härnösand.

## Xeografía 
O concello está no sueste do *landskap* de Ångermanland co golfo de Botnia ao leste. Dende o noroeste cara ao sueste flúe o río Ångerman. O municipio limita ao suroeste co concello de Timrå, ao noroeste co de Sollefteå e ao norte co de Kramfors.

## Notas
Concello de Nordmaling

**Nordmaling** é un municipio sueco (*kommun*) do condado de Västerbotten. A súa capital é Nordmaling. No ano 2022 o concello tiña unha poboación de 7 119 habitantes.

O concello está principalmente formado por paisaxe de val de fractura (sprickdalslandskap), que cara a costa o terreo vai converténdose nunha chaira costeira. No pasado a economía local estaba dominada pola agricultura e a silvicultura, pero no presente o principal empregador é o concello.

## Notas
Manuel Losada Campo

**Manuel Losada Campo**, finado en Montesalgueiro (Aranga) o 18 de abril de 1994, foi un avogado e político galego.

## Traxectoria 
Rexistrador da propiedade de Becerreá. Foi nomeado alcalde de Becerreá en 1968. Foi deputado provincial. Despois foi rexistrador de Miranda de Ebro e Vilagarcía de Arousa. Finou nun accidente de tráfico en Montesalgueiro (Aranga) o 18 de abril de 1994.

## Vida persoal 
Casou con María Teresa Fernández Vila e foi pai de Manuel, María Teresa e Ana María Losada Fernández.
## Notas
Concello de Lycksele

**Lycksele** é un municipio sueco (*kommun*) do condado de Västerbotten. A súa capital é Lycksele. No ano 2022 o concello tiña unha poboación de 12 300 habitantes.

O concello está nunha zona con terreo de Norrland (*Norrlandsterräng*), pero ao suroeste para a unha zona de premontaña. A través do concello flúen os ríos Ume e Vindel. As industrias mineira e forestal teñen unha longa tradición no municipio, caracterizándose polo demais a súa economía polas pequenas industrias.

Dende a formación do municipio en 1971, a tendencia da poboación vén sendo negativa. Nas elección do ano 2018 produciuse un cambio histórico ao ter que deixar os socialdemócratas o poder tras 48 anos tras a vitoria dos partidos da Alianza.

## Notas
Peter-Götz Güttler

**Peter-Götz Güttler**, nado en Greifswald, Mecklemburgo-Antepomerania, o 8 de xuño de 1939 e finado o 31 de outubro de 2024, foi un arquitecto e deseñador de medallas alemán.

## Traxectoria 
Güttler estudou Arquitectura na Universidade Técnica de Dresde de 1961 a 1967. Desde mediados da década de 1950 viña xa cultivando a pintura, a arte gráfica e a escultura, e en 1971 comezou a crear as súas primeiras medallas. Foi a partir de 1985 cando Güttler fixo da creación de medallas a súa actividade principal.
* (2009): Premio Hilde-Broër, da Sociedade Alemá da Medalla de Arte.
* (2009): *Eligiuspreis*, da Sociedade Numismática Alemá.
* (2019): Medalla na súa honra polo seu 80 aniversario, da Sociedade Numismática Saxoa.

## Obra 
A maioría dos seus traballos están feitos por encarga de particulares, entidades públicas e asociacións. Entre eles están a medalla que se concede como premio de arte da cidade onde reside Güttler, Dresden, e tamén a que outorga a Sociedade Numismática Alemá con motivo do seu galardón *Eligiuspreis*, do que el mesmo foi acredor en 2009.

## Notas 
## Véxase tamén 
### Bibliografía 
* *Die Kunstmedaille der Gegenwart in Deutschland.* Tomo 27: *Güttler-Medaillen: gegossene Sichten und Welten. Medaillen 1971–2011*. Deutschen Gesellschaft für Medaillenkunst, Dresden. ISBN 978-3-95498-002-4
* Heidemann, M. (2012). *Peter-Götz Güttler. Gegossene Sichten und Welten. Medaillen 1971-2011.* Sandstein Verlag, Dresden. ISBN 978-3-95498-002-4

### Ligazóns externas 
* Medallas de Peter Götz Güttler en *Coin Archives*
Antonio Bao Arias

**Constantino Antonio Bao Arias**, nado en Becerreá cara a 1894 e finado no mesmo concello o 22 de maio de 1981, foi un veterinario e político galego.

## Traxectoria 
Aprobou as oposicións de inspectores hixienistas de matadoiros industriais en 1931. Na República foi veterinario de Becerreá e inspector de hixiene e sanidade pecuaria do concello das Nogais, cargo do que foi cesado o 5 de outubro. Foi nomeado veterinario interino de Lugo o 20 de abril de 1936. Foi presidente de Izquierda Republicana de Becerreá en 1936.

Co golpe de Estado do 18 de xullo de 1936 fuxiu e estivo agochado en varias casas de toda a provincia de Lugo. Foi detido o 18 de novembro de 1937 e ingresado no cárcere de Lugo. Saíu en liberdade o 20 de decembro. Foi confinado en Monterroso por tres meses en xullo de 1943 por "facer campaña solapada contra o Réxime dedicándose á murmuración contra personalidades que o serven" xunto con Antonio Mourín Martínez, Ángel Yáñez Núñez e Jaime Pardo Gómez. Volveu exercer como veterinario en Becerreá e foi inspector municipal veterinario. Finou en Becerreá o 22 de maio de 1981.

## Vida persoal 
Casou con Mercedes Fernández Poy, que finou en 1951, e foi pai de Ricardo, Antonio, Ovidio e Mercedes Bao Fernández.
## Notas 
## Véxase tamén 
### Bibliografía 
* XVIII Congreso Nacional IX Congreso Iberoamericano de Historia de la Veterinaria

### Ligazóns externas 
* Ficha en Represión franquista en Lugo
Concello de Norsjö

**Norsjö** é un municipio sueco (*kommun*) do condado de Västerbotten. A súa capital é Norsjö. En decembro de 2024 o concello tiña unha poboación de 3 968 habitantes.

Na súa maior parte a paisaxe consiste en morena cuberta de bosque e con áreas pantanosas no medio. Tamén hai bosque que forma a base da economía local onde domina a industria da madeira.

Dende a fundación do municipio a tendencia de poboación vén sendo fortemente negativa. Nas eleccións de 2010 e 2014 os socialdemócratas obtiveron sendas maioría absolutas, e tras as eleccións de 2018 gobernan e coalición co Vänsterpartiet.

## Administración histórica 
A área do municipio correspóndese coa da parroquia de Norsjö, onde se fundou o concello rural do mesmo nome coa reforma municipal de 1862.

O 3 de maio de 1935 estableceuse a localidade municipal de Norsjö, e o 30 de outubro de 1936 a de Bastuträsk. Ámbolos dous disolvéronse en 1952/1953.

A reforma municipal de 1952 non afectou ás divisións da zona, cando nos condados de Västerbotten e Norrbotten permaneceron como estaban.

O muncipio de Norsjö fundouse coa refoma municipal de 1971 a través da transformación do concello rural de Norsjö. En 1974 incorporouse o concello de Malå, pero este volveu a separarse en 1983 constituíndose como un municipio de seu.

Dende o seu nacemento o concello está incluído no partido xudicial de Skellefteå.

## Xeografía 
O concello atópase no norte do condado de Västerbotten e limita ao norte co concello de Arvidsjaur, en Norrbotten, ao leste co de Skellefteå, ao sur cos de Vindeln e Lycksele, e ao oeste co de Malå.

### Topografía e hidrografía 
Os sistemas de lagos e ríos reflicten a dirección de fractura noroeste-sueste do leito rochoso. Na maior parte a paisaxe do concello está formada de morena cuberta de bosque con áreas de turbeiras no medio. As zonas con morena son montañosas, especialmente a parte suroeste ao redor do lago Stor-Raggsjön. Hai depósitos glaciares no val que vai desde o Bastuträsk a través de Bjurträsk e Fromheden e máis aló ao longo do val do Malån. O río Skellefteälven atravesa a zona norte do municipio, e cuxo val está formado en parte por sedimentos de gran fino.

## Notas
Pluvialis

[miniatura|230px|*[Pluvialis apricaria*, a especie tipo]] 

***Pluvialis*** é un xénero de aves da orde dos caradriformes, suborde dos caradrios e familia dos carádridos. 

## Taxonomía 
### Derscrición 
O xénero foi descrito en 1760 polo zoólogo e filósofo francés Mathurin Jacques Brisson.
  
### Etimoloxía 
O nome científico *Pluvialis* Brisson tirouno do adxectivo latino *pluviālis, -e*, "pluvial", "da chuvia", derivado de *pluvia, -æ*, "chuvia", porque naquela época (século XVIII) críase que as aves da especie tipo, *Pluvialis apricaria*, reuníanse en grupos cando a chuvia era inminente.

### Sinóninos 
Ademais de polo nome actualmente válido, o xénero coñeceuse tamén polos sinónimos:

As catro especies poden verse en Galicia, dúas comúns como invernates ou de paso, e as outras dúas, raras, como divagantes (Ver Lista das aves de Galicia).   

## Notas 
## Véxase tamén 
### Bibliografía 
* del Hoyo, Josep, Andrew Elliott & Jordi Sargatal, eds. (1996): *Handbook of the Birds of the World. Volume 3. Hoatzin to Auks*. Barcelona, España: Lynx Edicions. ISBN 978-84-8733-420-7.
* Harrison, Colin J. O. (1991): *Encyclopaedia of Animals: Birds*. Londres, Reino Unido: Merehurst Press. ISBN 1-8539-1186-0.

### Outros artigos 
* Caradriformes
* Caradrios 
* Carádridos

### Ligazóns externas 
* *Pluvialis* na ADW.
* *Pluvialis* Brisson 1760 na EOL.
Härryda

**Härryda** é un municipio sueco (*kommun*) do condado de Västra Götaland. A súa capital é Mölnlycke. Unha pequena parte do oeste do municipio (Helenedal) pertence á área urbana de Gotemburgo. No ano 2022 o concello tiña unha poboación de 39 457 habitantes.

O municipio está situado no oeste do landskap de Västergötland e está incluído na área metropolitana de Gotemburgo (Storgöteborg). Ao sur limita cos concellos de Mölndal e Mark, ao leste co de Bollebygd, ao norte cos de Lerum e Partille, e ao oeste co de Gotemburgo. A través do municipio flúe o río Mölndalsån.

## Etimoloxía 
Härryda atópase por vez primeira nas fontes cos nomes *Herryda* e *Herrida* en 1540. Posteriormente aparece tamén como *Härrydt* en 1567, *Herrödha* en 1583, *Härrya* en 1679 e *Härryda* en 1881. A primeira parte contén o nome do regato *Hära*, referíndose á granxa *Härryda* que estaba rodeada polo *Härån* (no presente chamado *Lillån* ou *Härsjöbäcken*), onde o significado de *Här* se convierte no nórdico antigo ccidental *hárr* ou *hærr*, gris ou canoso. A segunda parte é unha forma flexiva do sueco antigo *rydh*, claro, lugar aberto. A forma básica do nome foi *Hærā-rydha*.

## Administración histórica 
A área do municipio correspóndese coa das parroquias de Björketorp, Härryda, Landvetter e Råda. A partir destas fundáronse concellos rurais co mesmo nome coa reforma municipal de 1862.

Coa reforma municipal de 1952 o concello rural Härryda incluíuse no de Landvetter.

O municipio de Härryda fundouse coa reforma municipal de 1971 a partir dos municipios rurais de Björketorp, Landvetter e Råda, onde a área de Björketorp pasou ao mesmo tempo do condado de Älvsborg ao condado de Göteborgs och Bohus. Como capital elixiuse a maior área urbana, Mölnlycke, que anteriormente fora capital do municipio rural de Råda. Alí inaugurouse unha nova casa do concello no ano 1983.

O 1 de xaneiro de 1992 transferíuse unha área con 48 persoas dende o concello de Mölndal ao de Härryda.

Dende o seu nacemento ata 2009 o concello pertenceu ao partido xudicial de Mölndal, e dende ese ano ao de Gotemburgo.

## Notas
Concello de Hässleholm

**Hässleholm** ké un concello sueco (*kommun*) do condado de Escania. A súa capital é Hässleholm. No ano 2022 o concello tiña unha poboación de 52 470 habitantes.

O municipio limita cos concellos de Perstorp, Örkelljunga, Markaryd, Osby, Östra Göinge, Kristianstad, Hörby, Höör e Klippan. Hässleholm é o concello máis grande de Escania en termos de superficie.

## Administración histórica 
A área do concello correspóndese á das parroquias de Brönnestad, Farstorp, Finja, Gumlösa, Häglinge, Hästveda, Hörja, Ignaberga, Matteröd, Norra Mellby, Norra Sandby, Norra Åkarp, Nävlinge, Röke, Stoby, Sörby, Vankiva, Verum, Vinslöv, Vittsjö e Västra Torup. Nelas fundáronse concellos rurais co mesmo nome durante a reforma municipal de 1862.

A localidade municipal de Hässleholm estableceuse o 22 de xaneiro de 1887, disolvéndose cando en 1901 transformouse no köping de Hässleholm, que á súa vez transformouse en 1914 na cidade de Hässleholm. A localidade municipal de Vinslöv estableceuse o 30 de decembro de 1898 e disolveuse a finais de 1933, transformándose no köping de Vinslöv. Na zona tamén existiron as localidades municipais de Hästveda dende o 11 de marzo de 1887 ata finais de 1959, de Sösdala dende o 17 de febreiro de 1893 ata finais de 1966, de Bjärnum dende o 16 de agosto de 1918 ata finais de 1958, e Tyringe dende o 2 de novembro de 1928 ata finais de 1970.

Coa reforma municipal de 1952 fundáronse os grandes concellos de Bjärnum (a partir dos concellos de Norra Åkarp e Vankiva) Hästveda (de Farstorp e Hästveda), Stoby (de Norra Sandby, Ignaberga e Stoby), Sösdala (de Brönnestad, Häglinge, Norra Mellby e Tjörnarp), Tyringe (de Finja, Hörja, Matteröd, Röke e Västra Torup, Vinslöv (de Gumlösa, Nävlinge, Sörby e Vinslöv), e Vittsjö (de Verum, Vittsjö e Visseltofta),mentres que a cidade de Hässleholm e o köping de Vinslöv permaneceron sen cambios.

O concello de Hässleholm fundouse coa reforma municipal de 1971 a partir da cidade de Hässleholm e do concello rural de Stoby. Ao mesmo tempo naceu o concello central de Vinslöv a partir do köping de Vinlöv. Este, xunto cos concellos de Bjärnum, Hästveda, Sösdala, Tyringe, Vinslöv e Vittsjö, incorporouse en 1974 ao concello de Hässleholm sen a parroquia de Visseltofta, en Vittsjö, que pasou a formar parte do concello de Osby.

## Notas
Senén Eulogio Rosón Pérez

**Senén Eulogio Rosón Pérez**, coñecido como **Loxo**, nado en Becerreá e finado na mesma vila o 10 de febreiro de 1956, foi un político galego.

## Traxectoria 
Fillo de Eulogio Rosón López. Combateu na guerra civil no bando sublevado. Estudante da Facultade de Farmacia da Universidade de Santiago de Compostela. Foi nomeado alcalde de Becerreá o 23 de outubro de 1942. Permaneceu no cargo ata 1954. Foi deputado provincial. Finou en Becerreá o 10 de febreiro de 1956.

## Recoñecementos 
* Medalla de Campaña, Cruz Vermella e Cruz de Guerra e Medalla Militar Colectiva.
* Cabaleiro da Orde de Cismeros ao Mérito Político.

## Notas 
## Véxase tamén 
### Bibliografía 
* 
*
Ramón Ferreiro López

**Ramón Ferreiro López**, nado en Becerreá cara a 1898 e finado no mesmo concello o 18 de setembro de 1956, foi un avogado e político galego.

## Traxectoria 
Procurador no xulgado de Becerreá. Na Segunda República foi alcalde de Becerreá en 1931. Finou en Becerreá o 18 de setembro de 1956.

## Notas
Los Futbolísimos

***Los Futbolísimos*** é unha saga de libros escrita por Roberto Santiago e ilustrado por Enrique Lorenzo, Guillermo Esteban e Carles Lluch. O deseño orixinal das ilustracións é de Enrique Lorenzo, e os outros ilustradores baséanse no seu deseño.

## Resumo 
O protagonista chámase Francisco, aínda que todos chámanlle Pakete por errar cinco penaltis seguidos. Xoga nun equipo de fútbol 7 do seu colexio en Sevilla la Chica: o Soto Alto. Os seus integrantes decidiron facer un pacto secreto e prometen estar unidos. Xuntos enfróntanse a desafíos e adversidades.

## Repercusión 
A xuño de 2020, levaba vendidos máis de 4,5 millóns de libros en España, e os libros traducíronse a unha ducia de idiomas.

## Bibliografía 
Colección dos Futbolísimos

## Referencias
Concello de Högsby

**Högsby** é un municipio sueco (*kommun*) do condado de Kalmar. A súa capital é Högsby. O municipio limita ao sur co de Nybro, ao leste co de Mönsterås e ao norte co de Hultsfred. En decembro de 2024 o concello tiña unha poboación de 5 321 habitantes.

## Administración histórica 
A área do concello correspóndese coa das parroquias de Fagerhult, Högsby e Långemåla. Nesas parroquias fundáronse municipios rurais co mesmo nome durante a reforma muncipal de 1862. En 1889 naceu o concello rural de Fågelfors ao separarse do de Högsby.

A localidade municipal de Ruda estableceuse o 24 de setembro de 1948 e disolveuse a finais de 1959.

Coa reforma municipal de 1952 Fågelfors e Långemåla uníronse ao municipio rural de Högsby.

En 1969 o municipio rural de Fagerhult incorporouse ao de Högsby. O concello de Högsby nacería coa reforma muncipal de 1971 a través dunha reorganzación.

Dende a súa fundación ata 2005 pertenceu ao partido xudicial de Oskarshamn, e dende entón pertence ao de Kalmar.

## Xeografía 
O concello de Högsby atópase no centro do condado de Kalmar e limita ao sur co municipio de Nybro, ao leste co de Mönsterås, ao nordés co de Oskarshamn e ao norte co de Hultsfred, todos eles no condado de Kalmar. Tamén fai fronteira co concello de Uppvidinge ao oeste, no condado de Kronoberg.

## Demografía 

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:10000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:500 start:0
BackgroundColors = canvas:white

PlotData=
  color:bar width:20 align:left
  bar:1970 from:0 till:8322
  bar:1975 from:0 till:7671
  bar:1980 from:0 till:7800
  bar:1985 from:0 till:7392
  bar:1990 from:0 till:7177
  bar:1995 from:0 till:7175
  bar:2000 from:0 till:6380
  bar:2005 from:0 till:6066
  bar:2010 from:0 till:5777
  bar:2015 from:0 till:5857

PlotData=
  bar:1970 at: 8322 fontsize:S text:8.322 shift:(-10,5)
  bar:1975 at: 7671 fontsize:S text:7.671 shift:(-10,5)
  bar:1980 at: 7800 fontsize:S text:7.800 shift:(-10,5)
  bar:1985 at: 7392 fontsize:S text:7.392 shift:(-10,5)
  bar:1990 at: 7177 fontsize:S text:7.177 shift:(-10,5)
  bar:1995 at: 7175 fontsize:S text:7.175 shift:(-10,5)
  bar:2000 at: 6380 fontsize:S text:6.380 shift:(-10,5)
  bar:2005 at: 6066 fontsize:S text:6.066 shift:(-10,5)
  bar:2010 at: 5777 fontsize:S text:5.777 shift:(-10,5)
  bar:2015 at: 5857 fontsize:S text:5.857 shift:(-10,5)

## Notas
Alicia Faubel

**Alicia Lisette Faubel de Correa**, nada en Alacant o 9 de xaneiro de 1997, é unha modelo, actriz e raíña de beleza española, gañadora do concurso Miss Universo España 2022.

## Traxectoria 
### Vida e carreira 
Faubel naceu o 9 de xaneiro de 1997 en Alacant, Valencia. Anteriormente viviu en Filipinas onde traballou como modelo. Apareceu na portada da edición de agosto de 2015 da revista *GADGETS*, que ten a súa sede en Taguig.

Ela interpretou a Alicia DiSanto en *General Commander*, que se estreou nos Estados Unidos o 28 de maio de 2019. A película de acción protagonizou a Steven Seagal.

### Concursos de beleza 
O 10 de setembro de 2022, Faubel representou a Valencia en Miss Universo España 2022 e competiu contra outras 14 candidatas en Los Olivos Beach Resort en Adeje, Tenerife. Ela gañou o título e foi sucedida por Sarah Loinaz. Representará a España en Miss Universo 2022.

## Filmografía 
## Notas
A nosa xeración (festival)

O **Festival da Canción Infantil "A nosa xeración"** (Конкурс детской песни "Наше песни) ou simplemente **A nosa xeración** (Наше полене) é un festival internacional anual, que terá a súa primeira edición en Moscova, Rusia no outono do ano 2022. O festival é a contraparte rusa do tamén festival anual Eurovisión Júnior (como tamén foi o Festival de Intervisión con Eurovisión para os países de Europa do Leste). 

O obxectivo principal da primeira edición do festival é popularizar a arte popular e preservar as tradicións culturais, que foi a sinatura do Decreto No 745 do Presidente de Rusia que declara 2022 como o Ano do Patrimonio Cultural dos Pobos da Rusia.

## Orixe e historia
O festival ten como orixe a retirada de Rusia de Eurovisión (debido á invasión rusa de Ucraína en febreiro de 2022 por parte de Rusia) e a súa expulsión da UER. La emisora Carousel encargada da participación de Rusia no festival de Eurovisión Júnior dixo que estaba a preparar a entrada do país ata o último momento.

O mesmo día, revelouse que a emisora ​​celebraría o seu propio festival tras a expulsión de todas as emisoras rusas da UER. O festival chamarase A nosa xeración e terá a súa primeira edición en Moscova no outono de 2022.

## Regras
*A composición da canción debe ser nova e non asociada a ningún selo discográfico.
*A duración dunha canción debe ter de 2 minutos e 50 segundos a 3 minutos.
*A idade dos participantes debe ser entre os 9 e 15 anos.
*As votacións serán tidas en conta nun 50% por un xurado profesional e nun 50% polo público asistente. O gañador do festival será o participante con máis puntuación.
*No escenario pode participar un grupo dun máximo de 6 membros.
*O texto da composición presentada deberá estar escrito nun 60% na lingua nativa do participante, e o 40% restante nunha das oito linguas máis faladas do mundo (inglés, castelán, francés, chinés, árabe, ruso, portugués ou alemán). 
## Sedes
## Participantes
Polo momento non se deu a lista de países e territorios que poden participar no festival. Aínda que confirmouse que poden participar Rusia e as autoproclamadas repúblicas de Donetsk e Luhansk.

## Notas
## Véxase tamén
### Outros artigos
*Festival de Eurovisión Júnior
*Festival da Canción de Intervisión

### Ligazóns externas
* Web oficial do Festival da Canción Infantil "A nosa xeración" 
* Páxina do festival na rede social "VKontakte"
Concello de Höör

**Höör** é un municipio sueco (*kommun*) do condado de Escania. A súa capital é Höör. En decembro de 2024 a poboación do concello era de 17 518 habitantes.

O concello de Höör está incluído dende o ano 2005 na área metropolitana de Malmö (*Stormalmö*).

## Historia administrativa 
A área do concello correspóndese coa das parroquias de Bosjökloster, Gudmuntorp, Hallaröd, Höör, Munkarp, Norra Rörum e Tjörnarp. Nelas fundáronse concellos rurais co mesmo nome durante a reforma municipal de 1862.

A localidade municipal de Höör estableceuse o 25 de outubro de 1901 e disolveuse en 1939 ao fundarse o köping de Höör como unha escisión do concello rural de Höör.

Coa reforma municipal de 1952 formáronse, a través de fusións de municipios, os concellos rurais de Norra Frosta, Sösdala e Snogeröds. O köping permaneceu sen cambios.

En 1969 incorporáronse no köping o concello rural de Norra Frosta, unha parte do de Sösdala (Tjörnarp) e partes do de Snogeröds (Bosjökloster e Gudmuntorp). O concello de Höörs naceu coa reforma municipal de 1971 a través da reorganización do köping do mesmo nome.

Dende a súa fundación ata o ano 2002 o concello pertenceu ao partido xudicial de Eslöv e dende entón ao de Lund.

## Xeografía 
O concello de Höör atópase no centro do condado de Escania e limita ao norte co municipio de Hässleholm, ao leste co de Hörby, ao suroeste co de Eslöv e ao noroeste co de Klippan. O lago Ringsjön separa a parte sur do muncicipio do resto.

## Notas
Luis Rosón Pérez

**Luis Rosón Pérez**, nado en Becerreá o 6 de xullo de 1918 e finado na mesma vila o 28 de setembro de 1995, foi un militar e político galego.

## Traxectoria 
Fillo do político e farmacéutico Eulogio Rosón López, e irmán dos políticos Juan José Rosón e Antonio Rosón. 

Logo do golpe de Estado do 18 de xullo de 1936 foi delegado local de prensa e propaganda de Falange en Becerreá.

Militar, considerado camisa vella, foi un dos voluntarios da Lexión Azul que combatiron xunto á Alemaña nazi na fronte oriental da segunda guerra mundial, co rango de capitán e o cargo de xefe do servizo de intervención.

Foi nomeado gobernador civil e xefe provincial do Movimiento de Tenerife en febreiro de 1950, cargo que ocupou ata outubro de 1951, cando o relevou Carlos Arias Navarro.

Xeneral de división e asignado aos servizos de información, na Transición española foi unha das voces autorizadas dentro de certos sectores inmobilistas do Exército español, críticas coa legalización do Partido Comunista de España realizada polo primeiro goberno de Adolfo Suárez. Na súa opinión, tras o asasinato de Carrero Blanco, o proceso de transición democrática debera ser controlado politicamente e liderado polas Forzas Armadas. Rosón consideraba que ol exército podería efectuar un golpe de Estado o día da legalización do PCE, se ben a súa mensaxe nos encontros entre militares durante aqueles días buscaba precisamente o contrario. 

En 1980 foi nomeado interventor xeral do Exército. O 21 de novembro de 1984 foi vítima dun atentado de ETA na rúa de Galileo de Madrid, cando o seu coche oficial foi tiroteado por dous pistoleiros. Sufriu catro impactos de bala e o seu chofer dous, e ambos tiveron intervencións cirúrxicas. Tras o atentado, abandonou a vida pública. 

Finou en Becerreá o 28 de setembro de 1995.

## Recoñecementos 
* Gran Cruz do Mérito Militar.
* Gran Cruz de San Hermenexildo.

## Vida persoal 
Casou con Clementina Bussmann Lackamp en 1948 en Madrid.
## Notas 
## Véxase tamén 
### Bibliografía 
*
Concello de Hörby

**Hörby** é un municipio sueco (*kommun*) do condado de Escania. A súa capital é Hörby, que tamén é a área urbana máis grande do municipio. O concello limita cos municipios de Eslöv ao oeste, Höör ao noroeste, Hässleholm ao norte, Kristianstad ao leste, Tomelilla ao sueste e Sjöbo ao sur. En decembro de 2024 o concello tiña unha poboación de 15 562 habitantes.

## Administración histórica 
A área do concello correspóndese coa das parroquias de Fulltofta, Hörby, Lyby, Långaröd, Svensköp, Södra Rörum, Västerstad, Äspinge, Östra Sallerup e Östraby. Nelas fundáronse concellos rurais co mesmo nome durante a reforma municipal de 1862.

A localidade municipal de Hörby estableceuse o 20 de decembro de 1894 e disolveuse en 1900 cando naceu o köping de Hörby como unha escisión do concello rural de Hörby.

Coa reforma municipal de 1952 fundáronse, a través de fusións de concellos rurais, os novos municipios rurais de Bjärsjölagård e Östra Frosta, así como unha extensión do concello rural de Långaröd. O köping permaneceu sen cambios.

En 1969 os concellos rurais de Östra Frosta e Långaröds incorporáronse ao köping de Hörby. O concello de Hörby fundouse coa reforma municipal de 1971 a través da reorganización do köping do mesmo nome. En 1974 uniuse unha parte do concello de Bjärsjölagård (Västerstad e Östraby).

Dende o seu nacemento ata o 15 de abril de 2002 o concello pertenceu ao partido xudicial de Eslöv, e dende entón ao de Lund.

## Xeografía 
O concello de Hörby atópase no centro do condado de Escania e limita co concello de Eslöv ao oeste, co de Höör ao noroeste, co de Hässleholm ao norte, co de Kristianstad ao leste, co de Tomelilla ao sueste, e co de Sjöbo ao sur.

## Notas
Manuel Rodríguez Valiño

**Manuel Rodríguez Valiño**, nado en Becerreá, foi un industrial e político galego.

## Traxectoria 
Concelleiro de Becerreá e primeiro tenente de alcalde en 1968. Foi nomeado alcalde de Becerreá en 1977. Permaneceu no cargo ata as primeiras eleccións democráticas. Nas eleccións municipais de 1983 presentouse na lista de Coalición Galega e foi elixido concelleiro e tenente alcalde.

## Notas
Jesús Rodríguez Pérez

**Jesús Rodríguez Pérez**, finado en Becerreá o 9 de maio de 1965, foi un comerciante e político galego.

## Traxectoria 
Comerciante de Becerreá. Foi concelleiro de Becerreá e primeiro tenente alcalde en 1920, sendo alcalde Emilio Prieto Saavedra, ao que sucedeu como alcalde en 1922. Foi cesado como alcalde por Real Orde do Ministerio de Gobernación a finais de xullo de 1923, nomeándo no seu lugar a Jesús López Calixto.  Na Segunda República foi alcalde de Becerreá en 1934. Logo do golpe de Estado do 18 de xullo de 1936 foi nomeado presidente da comisión xestora de Becerreá en decembro de 1936, cesando en 1939. Volveu ser alcalde en 1954, permanecendo no cargo ata 1958. Finou en Becerreá o 9 de maio de 1965.

## Vida persoal 
Casou con María Ferreiro Berrón e foi pai de María del Carmén, Jesús, Horacio e César Rodríguez Ferreiro.

## Notas
Arturo Reimóndez Fernández

**Arturo Reimóndez Fernández**, nado en 1871 e finado no Cereixal (Becerreá) o 13 de xaneiro de 1958, foi un político galego.

## Traxectoria 
Concelleiro de Becerreá, foi nomeado alcalde a finais de 1940. Permaneceu no cargo ata 1942. Finou en Becerreá o 13 de xaneiro de 1958 con 86 anos.

## Vida persoal 
Foi pai de Carmen, Antonio, Eduardo, José, María, Elvira, Víctor e Manuel Reimóndez.

## Notas
José Flórez López

**José Flórez López**, nado en 1881 e finado en Becerreá o 12 de febreiro de 1944, foi un político galego.

## Traxectoria 
Durante a Segunda República foi concelleiro de Becerreá e primeiro tenente alcalde en 1933. Foi nomeado axente executivo do Concello de Becerreá en marzo de 1934, e recadador auxiliar en maio. Foi nomeado depositario de fondos interino do Concello de Becerreá en abril de 1934. Militante de Falange. Logo do golpe de Estado do 18 de xullo de 1936 foi nomeado alcalde de Becerreá. Permaneceu no cargo ata finais dese ano de 1936. Finou en Becerreá o 12 de febreiro de 1944 con 62 anos.

## Notas
Manuel Neira Pol

**Manuel Eugenio de Neira Pol**, nado en Vilafranca do Bierzo en 1925 e finado en Lugo o 20 de febreiro de 2014, foi un avogado e político galego.

## Traxectoria 
Fillo de Eugenio Neira Bello, criouse en Pacios. Licenciado en Dereito en 1949, exerceu como avogado en Becerreá. Foi nomeado alcalde de Becerreá en 1958, tomando posesión o 6 de febreiro. Cesou no cargo en 1964. Nas eleccións xerais de 1977 presentouse como candidato ao Senado polo Partido Socialista Popular. Na transición defendeu a sindicalistas e militantes de esquerdas. Colaborou en *El Progreso*. Primo de Uxío Novoneyra, escribiu un artigo sobre el no *Anuario Brigantino*, e foi vicepresidente da Fundación Uxío Novoneyra.

## Recoñecementos 
* Medalla de ouro da Avogacía, 2003.

## Vida persoal 
Casou con María Aurora Roca Pardo e foi pai de Nieves Neira Roca.

## Notas 
## Véxase tamén 
### Bibliografía 
* Alonso Montero, Xesús, "Manuel Neira Pol, in memoriam". *La Voz de Galicia*, Letras Galego 14-3-2014, p, 21.
Laureano Fernández Fernández

**Laureano Fernández Fernández**, nado en Setados (As Neves), foi un político galego.

## Traxectoria 
Participou na guerra civil no bando sublevado, rematando a contenda como alférez de complemento de Artillaría. Militante de Falange. No franquismo foi nomeado alcalde das Neves en abril de 1966, tomando posesión o 20 de abril. Permaneceu como alcalde ata 1969.

## Notas
Ermeloíta

**Ermeloíta** é un mineral descuberto en Moaña en 2015 e descrito en 2022 na revista científica *Mineralogical Magazine*. É da clase dos fosfatos, do grupo da kieserita.

## Nome 
O seu nome vén do monte Ermelo onde foi identificado. Descubriuno persoal técnico de investigación da Área de Infraestruturas de Investigación da Universidade de Santiago de Compostela. É o cuarto mineral descuberto en Galicia ao longo da historia, despois da morenosita, a cervantita e a bolivarita, todos eles descubertos na metade do século XIX.

## Características 
A ermeloíta é un fosfato de fórmula química Al(PO₄)·H₂O. Foi validada pola Asociación Mineralóxica Internacional en 2022, e divulgada nos medios de comunicación en 2024. Cristaliza no sistema monoclínico. É o análogo AlP da kieserita, e é o equivalente pouco hidratado tanto da variscita como da metavariscita.

O primeiro exemplar que serviu para determinar a especie mineral (coñecido como *material tipo*) atópase conservado nas colecións mineralóxicas do Museo de Historia Natural da USC, co número de catálogo: cm64083, e e no Museo Geominero custódiase a mostra de ensaio utilizada para a súa caracterización química cuantitativa. sendo o único lugar do planeta onde foi descrita esta especie mineral.

## Notas 
## Véxase tamén 
### Outros artigos 
* Lista de minerais
LSTM

ligazón=//upload.wikimedia.org/wikipedia/commons/thumb/3/3b/The_LSTM_cell.png/220px-The_LSTM_cell.png|miniatura| Fig.1 Unidade básica LSTM
ligazón=//upload.wikimedia.org/wikipedia/commons/thumb/6/63/Long_Short-Term_Memory.svg/220px-Long_Short-Term_Memory.svg.png|miniatura| Fig.2 Rede LSTM
**Long short-term memory** (coas siglas en inglés **LSTM**) ou **memoria longa a curto prazo** é unha técnica para mellorar o desenvolvemento da intelixencia artificial formada por redes neurais recorrentes (RNN). A unidade básica LSTM consta dunha cela de memoria, unha porta de entrada, unha porta de saída e unha porta de esquecemento. Aplícanse nos campos da clasificación e da predición estatística sobre un conxunto de datos temporais. Os LSTM foron propostos por Sepp Hochreiter e Jürgen Schmidhuber en 1997 e mellorados por Felix Gers en 2000. Empresas como Google (Home), Apple (Siri), Amazon (Alexa ) e Microsoft empregan LSTM como un compoñente fundamental nos seus motores de recoñecemento de voz.    

## Aplicacións 
Control robótico, predición de datos temporais, recoñecemento de voz, aprendizaxe do ritmo, composición musical, aprendizaxe gramatical, recoñecemento de caligrafía...

## Notas 
## Véxase tamén 
* Aprendizaxe profunda (*Deep learning*)
* Memoria 
* Rede neural artificial
* Rede neural recorrente
* Supercomputadora
Eulogio Rosón López

**Eulogio Rosón López**, nado en Cervantes cara a 1882 e finado en Becerreá o 4 de agosto de 1955, foi un farmacéutico e político galego.

## Traxectoria 
Fillo de Pascual Rosón Quindós que foi alcalde e xuíz municipal de Cervantes e  irmán de Eduardo Rosón López. Farmacéutico de Becerreá. Foi deputado provincial polo distrito da Fonsagrada-Becerreá en 1924 e deputado corporativo entre 1925 e 1927. Participou no comité local da Unión Patriótica que se organizou en Becerreá a finais de 1927. Finou en Becerreá o 4 de agosto de 1955.

## Vida persoal 
Casou con Mercedes Pérez Álvarez e foi pai de Antonio, María, Senén Eulogio, Mercedes, Luis, Eduardo, Victorino, Lucía, Juan José, Amalia, Francisco Javier e Isaac Rosón Pérez. O seu fillo Isaac, escuadrista da Garda de Franco, foi un dos cincuenta pasaxeiros da lancha "A Monchiña" que finaron no accidente marítimo  na San Simón o 22 de agosto de 1950.

## Notas
Deep learning

miniatura|Unha rede neural multicapa.
miniatura|Representando imaxes en varias capas de abstracción na aprendizaxe profunda.
A **aprendizaxe profunda** tamén chamada **aprendizaxe estruturada profunda** ou **aprendizaxe** **xerárquica** (en inglés *deep learning,* *deep structured learning* ou *hierarchical learning*) é un tipo de aprendizaxe automática, que se usa principalmente con certos tipos de redes neurais artificiais. Como ocorre con outros tipos de aprendizaxe automática, as sesións de aprendizaxe poden ser sen supervisión, semisupervisadas ou supervisadas. En moitos casos, as estruturas organízanse de xeito que haxa polo menos unha capa intermedia (ou capa oculta), entre a capa de entrada e a capa de saída.

Algunhas tarefas, como recoñecer e comprender a fala, as imaxes ou a caligrafía, son fáciles de facer para os humanos. Porén, para un ordenador estas tarefas son moi difíciles de facer. Nunha rede neural multicapa (que ten máis de dúas capas), a información procesada farase máis abstracta con cada capa engadida.

Os modelos de aprendizaxe profunda están inspirados nos patróns de procesamento da información e comunicación nos sistemas nerviosos biolóxicos; son diferentes das propiedades estruturais e funcionais dos cerebros biolóxicos (especialmente do cerebro humano) en moitos aspectos, o que os fai incompatibles coas evidencias da neurociencia. 

## Notas 
## Véxase tamén 
### Outros artigos 
* Aprendizaxe
* Intelixencia artificial
* LSTM
* Memoria
* Modelo de texto a imaxe
* Rede neural artificial
Tupã

**Tupã** ou **Tupan** (tamén chamado **Tupave** ou **Tenondete**) é o deus guaraní da creación, así como a palabra para Deus nas linguas tupí e guaraní. Tupã é considerado como o deus creador do universo, da humanidade e dos espíritos do ben e do mal na mitoloxía guaraní, chamados *angatupyry* e *tau* respectivamente. Tupã é considerado máis especificamente como o creador da luz e a súa residencia é o Sol.

## Legado 
En decembro de 2019, a Unión Astronómica Internacional aprobou o nome **Tupã** para rebautizar a estrela HD108147, nun concurso organizado localmente polo Centro Paraguaio de Informacións Astronómicas no marco do proxecto IAU100 NameExoWorlds 2019.

## Notas 
## Véxase tamén 
### Outros artigos 
* Mitoloxía guaraní
### Bibliografía 
*Lapenda, Geraldo (1953). *Etimologia da Palavra "Tupã"*. Biblioteca Digital Curt Nimuendaju.
Tinocóridos

A dos **tinocóridos** (*Thinocoridae*) é unha familia de aves da orde dos caradriformes e suborde dos escolopacios, propia de Suramérica.

Trátase de pequenos limícolas gregarios que se adaptaron a unha dieta herbívora.

## Taxonomía 
### Descrición 
A familia foi descrita en 1845 polo médico sueco, dedicado á zooloxía, Carl Jakob Sundevall.

### Etimoloxías 
O nome científico da familia está formado, como é a norma, sobre a base da raíz do nome do seu xénero tipo, *Thinocorus*, coa adición dos sufixo do latín científico -*ĭdae*, propio dos nomes das familias de animais.

En canto *Thinocorus*, está formado pola unión dos elementos *Thin*- e -*corus* (cun -*o*- epentético parta facilitar a pronuncia). O primeiro está tomado do grego antigo θιν-, *thin*-, "esta beira", "banco de area", e o latín vulgar -*corus*, derivado irregular do grego antigo κόρυς *kórys* "helmo", "casco", "cabeza".

### Clasificación 
A familia consta de dous xéneros, con dúas especies cada un: 

Teñen unha aparencia semellante á da pita do monte, á do paspallás e ás perdices, pero teñen as ás máis longas. *Pedionomus torquatus* en particular ten unha ecoloxía alimentaria similar, aínda que difire notabelmente na bioloxía da reprodución.

## Notas 
## Véxase tamén 
### Bibliografía 
* del Hoyo, Josep, Andrew Elliott & Jordi Sargatal, eds. (1996): *Handbook of the Birds of the World. Volume 3. Hoatzin to Auks*. Barcelona, España: Lynx Edicions. ISBN 978-84-8733-420-7.
* Harrison, Colin J. O. (1991): *Encyclopaedia of Animals: Birds*. Londres, Reino Unido: Merehurst Press. ISBN 1-8539-1186-0.

### Outros artigos 
*Caradriformes
*Escolopacios

### Ligazóns externas 
*Seedsnipes. Thinocoridae na EOL.
Cautantowwit

**Cautantowwit** (tamén coñecido como **Kytan**) é o deidade suprema e deus creador na relixión tradicional do pobo narragansett. Cautantowwit foi un dos deuses do panteóns de divindades dos narragansett, aínda que todas foron creadas por el. Atribuían o "verán indio" a un vento que procedía "da corte do seu grande e benévolo deus Cautantowwit".

## Notas 
## Véxase tamén 
### Outros artigos 
* Pobo narragansett
Stable Diffusion

**Stable Diffusion** é un modelo de aprendizaxe automática de texto a imaxe publicado no 2022. Desenvolvido por StabilityAI, en colaboración con EleutherAI e LAION , para xerar imaxes dixitais a partir de descricións en linguaxe natural introducidas polo usuario. O modelo tamén se pode usar para outras tarefas, como xerar traducións de imaxe a imaxe guiadas por unha solicitude de texto.

Pode funcionar na maioría do hardware de consumo equipado cunha GPU modesta e PC World aclamaba como "a próxima *killer app* (*aplicación asasina*) para o teu PC".

## Licenza 
A diferenza de modelos da competencia como DALL-E, Stable Diffusion fai que o seu código fonte estea dispoñible. A súa licenza prohibe certos casos de uso prexudicial. Os críticos expresaron preocupacións sobre a ética da IA, afirmando que o modelo pode usarse para crear *deepfakes* e tamén cuestionaron a legalidade de xerar imaxes cun modelo adestrado nun conxunto de datos que contén contido protexido por dereitos de autor sen o consentimento dos artistas orixinais.

## Adestramento 
Stable Diffusion adestrouse nun subconxunto do conxunto de datos LAION-Aesthetics V2. Adestrouse usando 256 GPU Nvidia A100 cun custo de 600.000 dólares.

Nos primeiros meses as imaxes dun astronauta montando un cabalo foron moi icónicas, xa que o software non entendía os *prompts* (enunciados) de "un cabalo montado a un astronauta", e sempre o interpretaba como a imaxe máis obvia (o astronauta montando ao cabalo).

## Notas 
## Véxase tamén 
* Craiyon (DALL-E mini)
* DALL-E
* Imagen (Google Brain)
* Intelixencia artificial
* Midjourney
* Text-to-image
* Imaxes xeradas por ordenador

### Ligazóns externas 
* Stable Diffusion en Reddit
* Demostración de Stable Diffusion